## Odluka o uvjetima uz koje se može dati odobrenje da se naplate i plaćanja obavljaju u efektivnom stranom novcu

### NN 28/1993 (10.4.1993.), Odluka o uvjetima uz koje se može dati odobrenje da se naplate i plaćanja obavljaju u efektivnom stranom novcu

# NARODNA BANKA HRVATSKE

Na temelju članka 37. st. 2. Zakona o deviznom poslovanju ("Narodne
novine", br. 53/91) i članka 67. pod 23) Zakona o Narodnoj banci Hrvatske
("Narodne novine", br. 74/92) Savjet Narodne banke Hrvatske na
sjednici od 1. travnja 1993. godine donio je

## ODLUKU

### o uvjetima uz koje se može dati odobrenje da se naplate i plaćanja obavljaju u efektivnom stranom novcu

I.

Narodna banka Hrvatske može dati odobrenje poduzeću i drugoj pravnoj
osobi (u daljnjem tekstu "poduzeću") da naplatu izvoza robe i
usluga odnosno plaćanje usluga stranoj osobi obavljaju u efektivnom stranom
novcu, uz uvjete da se taj izvoz odnosno uvoz obavlja u skladu s propisima.

Odobrenje iz stavka I. ove točke izdaje se, na obrazloženi zahtjev,
pojedinaćno za svaku naplatu odnosno plaćanje. Iznimno se odobrenje može
izdati i za određeno razdoblje. ali ne duže od jedne godine.

Izvoz robe (uvjet: izvozna carinska deklaracija) može se naplatiti u
efektivnom stranom novcu do svote od 20.000 USD mjesečno bez odobrenja
Narodne banke Hrvatske iz stavka 1. i 2. ove točke.

II.

Narodna banka Hrvatske može poduzeću koje je registrirano za obavljanje
poslova vanjskotrgovinskog prometa, uz uvjet da je s ovlaštenom bankom
sklopilo posebni ugovor o obavljanju mjenjaćkih poslova u skladu s propisom
kojim se utvrđuje naćin obavljanja mjenjaćkih poslova, dati odobrenje da
prodanu robu odnosno pruženu uslugu naplati u efektivnom stranom novcu
i to:

1) poduzeću koje u slobodnim carinskim prodavaonicsma prodaje domaću
i stranu robu - od domačih i stranih fizičkih osoba;

2) poduzeću koje s konsignacijskih skladišta prodaje stranu robu - od
stranih fizičkih osoba;

3) poduzeću koje se bavi opskrbom stranih zrakoplova i brodova gorivom
i mazivom te poljoprivrednim i prerambenim proizvodima, tehnićkim materijalom
i drugom potrošnom robom - od stranih osoba;

4) poduzeću koje pruža usluge u međunarodnom robnom i putniekom prometu,
koje kao agent neposredno ili preko putničkih turističkih agencija, prodaje
putničke i robne vozne isprave za račun stranih osoba koje zastupa od stranih
osoba;

5) poduzeću koje se kao agent. bavi opskrbom stranih brodova gorivom
i maživom, poljoprivrednim i prehrambenim proizvodima, tehnićkim materijalom
i drugom potrošnom robom - od stranih osoba;

6) poduzeću koje kao agent, prue usluge stranim brodovima pri prihvatu
i otpremi tih brodova u domaćim lukama - od stranih osoba.

III.

Efektivni strani novac naplaćen po osnovi prodaje domaće i strane robe
i pružene usluge prema odredbama iz točke I. i II. ove odluke, poduzeće
odmah, a najkasnije idućeg radnog dana predaje banei ovlaštenoj za poslove
s inozemstvom.

IV.

Narodna banka Hrvatske može poduzeću iz točke II. stavak 1. odredaba
pod 1) i 2) ove odluke dati odobrenje da u svojoj blagajni drži efektivni
strani novac najviše do 5% od dnevnog prometa u prodavaonici, radi vračanja
ostatks novca kupcu u manjim apoenima.

Odobrenje iz ove točke može se izdati na temelju zahtjeva poduzeća i
to najduže za jednu godinu.

V.

Poduzeća koja pružaju usluge u međunarodnom robnom i putničkom prometu
i koje pružaju hitnu medicinsku pomoć, mogu na temelju odobrenja Narodne
banke Hrvatske u svojoj blagajni držati efektivni strani novac u visini
iznosa iz odobrenja, radi osiguranja iznosa potrebnog za službena putovanja
u inozemstvo djelatnika prijevoznog sredstva i za plaćanje drugih troškova
u inozemstvu u svezi s prijevoznim sredstvom i robom.

Uz zahtjev za dobivanje odobrenja iz stavka 1. ove točke poduzeće prilaže
i podatke o korištenom efektivnom stranom novcu u prethodnoj godini po
osnovi iz tog stavka.

Djelatnici iz stavka 1. ove točke, prigodom službenog putovanja u inozemstvo
pravdaju kod carinskog organa iznošenje efektivnog stranog novca putnim
nalogom i potvrdom poduzeća u koju su naznaćeni: ime i prezime djelatnika,
iznos i vrsta efektivnog stranog novca koji se po osnovi iz tog stavka
iznosi. Poduzeća su dužna voditi registar izdanih potvrda.

Odobrenje iz ove točke može se izdati na temelju zahtjeva poduzeća i
to najduže za jednu godinu.

VI.

Narodna banka Hrvatske može poduzeću dati odobrenje za naplatu u efektivnom
stranom novcu i stranim čekovima od stranih osoba po ovim osnovama: pretplate
na časopise i publikacije, objave oglasa, sudjelovanje na seminarima i
kongresima, naručivanja emisija preko radio-stanica, školarine i nastavnih
sredstava, članarina i kotizacije, cestovnih taksa i cestarina i prijevoza
robe i putnika trajektom, kupnje poštanskih maraka u filatelističke svrhe
i novca u numizmatičke svrhe, pružanja usluga stranim osobama u vagon-restoranima
i spavaćim kolima, plaćanja takse za lov, ribolov i lovačke trofeje, prijevoza
posmrtnih ostataka stranaca, šlepanje vozila stranih osoba, pružanje pomoći
i informacija na cestama, usluga što ih pružaju turističke i putničke agencije,
usluge rent-a-car, najam plovila, aviotaxi usluge. pomoći i poklona, a
i za sve druge naplate koje se ne mogu smatrati naplatama u smislu točke
I. i II. ove odluke.

Odobrenje iz stavka 1. ove točke može se izdati za svaki pojedinaćni
posao. Iznimno, odobrenje se može izdati i za određeno razdoblje, ali ne
duže od jedne godine. Odobrenje se izdaje na temelju zahtjeva poduzeća.

Cijena usluge pružene stranoj osobi iskazuje se u hrvatskim dinarima
i preračunava u stranu valutu po kupovnom tečaju na dan naplete, iz tečajne
liste ovlaštene banke kojoj se predaju devize.

VII.

Poduzeća koja pružaju ugostiteljsko-turističke usluge (samo za: usluge
noćenja, pansiona, polupansiona i usluge prijevoza), poduzeća koja pružaju
lučke usluge, usluge pristaništa, usluge marina i poduzeća koja pružaju
aerodromske usluge, a nisu s bankom sklopile ugovor o obavljanju mjenjačkih
poslova, mogu iznimno od točke I. ove odluke, u razdoblju od 1. lipnja
do 30. rujna 1993. godine, usluge pružene stranim osobama naplatiti u efektivnom
stranom novcu uz uvjet da s ovlaštenom bankom sklope ugovor o predaji efektivnog
stranog novca banci.

Usluge iz stavka 1. ove točke mogu se naplatiti od stranih osoba u efketivnom
stranom novcu samo ako se korisniku usluge izdaje račun koji obvezno mora
sadržavati: broj računa, cijenu usluge iskazane u hrvatskim dinarima, kupovni
tečaj banke za valutu na dan naplate usluga, svotu naplate u stranoj valuti,
ime i broj pasoša i zemlju strane osobe. Original račun daje se stranoj
osobi, a kopija ostaje u poduzeću radi kontrole.

VIII.

Strana sredstva plaćanja naplaćena na temelju točke VI. i VII. ove odluke
imaju tretman strsnih sredstava plaćanja zamijenjellih u ovlaštenoj mjenjačnici
i obavezno se predaju ovlaštenoj banci istog ili slijedećeg radnog dana,
a najkasnije u roku od pet radnih dana od dana naplate, uz specifikaciju
koja mora sadržavsti i broj računa po kojem je usluga naplaćena

IX.

Naplata odnosno plaćanje u efektivnom stranom novcu u smislu ove odluke
može se obavljati samo u konvertibilnim valutama koje su predmet kupnje
i prodaje na deviznom tržištu.

X.

Na dan stupanja na snagu ove odluke prestaje se u Republici Hrvatskoj
primjenjivati Odluka o uvjetima uz koje se može dati odobrenje da se naplata
i plaćanje izvrše u efektivnom stranom novcu ("Narodne novine",
br. 53/91).

XI.

Ova odluka stupa na snagu danom objave u "Narodnim novinama".

O. br. 126/93

Zagreb, 1. travnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 28/1993-539
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)